મહાત્મા મંદિર જ્યાં આવેલું છે તે ખ રોડથી ખ-૫ સુધીનો રોડ, રસ્તા પર ગટરોના લેવલો સેટીંગ કરવામાં આવ્યા હતાં. રોજબરોજ રાત્રે ગાડીઓ આ ખાડા અને ગટરોમાં પડે છે, પણ રામ રાજ્ય પ્રજા સુખી હોય તેમ કરોડો ખર્ચ્યા પછી પણ રોડ રસ્તાનાં ઠેકાણાં નથી. ત્યારે કોઈ વસાહતીએ કોઈ પડી ન જાય તે માટે ઝાડની ડાળીઓ તેમાં મૂકી દીધી છે. પણ દિવસે ડાળી દેખાય રાત્રે શું દેખાય. ત્યારે રોજબરોજ રાત્રે આ ગટરોનાં ગરનાળામાં ગાડીઓ, વાહનચાલકો, બાઈક સવારો પડી જાય છે. ત્યારે તંત્રનું કોઈ પાણી હાલતું ન હોય તેમ નફ્ફટાઈથી આ તમાશો જોઇ રહી છે. ત્યારે આ રોડ રસ્તા કયા કોન્ટ્રાક્ટરે બનાવ્યા અને બનાવ્યા બાદ ચકાસણી કરીને કયા અધિકારીએ લેવલનું સર્ટિફિકેટ આપ્યું છે તે ચર્ચાનો વિષય બન્યો છે. ભ્રષ્ટાચારથી ખદબદતું પાટનગર યોજનાની કચેરીએ સાંજે કોન્ટ્રાક્ટરોનો મેળો જામેલો હોય છે અને ખરેખર કચેરીએ કરેલા આદેશો, હુમકો અને ઓર્ડરવર્ક પાઠવેલ છે તેમાં જે ધારાધોરણો અને નિયમોનાં અમલ થયેલ છે કે કેમ તે ખરેખર ચકાસવામાં આવે તો કોઈ કોન્ટ્રાક્ટરનાં બિલો પાસ કરી શકાય તેમ જ નથી.